Amir Rrahmani

Amir Rrahmani (lindur më 24 Shkurt 1994) është një futbollist profesionist shqiptar i cili luan si qëndër-mbrojtës për klubin italian Napoli dhe përfaqësuesen kosovare.

 Jeta e hershme 

Rrahmani ka lindur në Prishtinë nga prindër shqiptarë me origjinë nga Skënderaj.

Karriera me klube
Drenica

Rrahmani filloi karrierën e tij si i ri te Drenica ku u promovua në skuadrën e parë gjatë sezonit 2011–12. Në verën e vitit 2012, ai filloi një provë me skuadrën e Kategorisë Superiore, Kastrioti, të cilën ai e kaloi. Pas provës ai sëbashku me klubin gjetën gjuhën e përbashkët për kushtet personale, por marrëveshja nuk u finalizua pasi Kastrioti dhe Drenica nuk mundën dot të gjenin një zgjidhje për transferimin e mbrojtësit.

Partizani

Në sezonin 2012–13 ai qëndroi te Drenica ku impresionoi me performancat e tij pavarësisht moshës së re, gjë që i dhuroi kalimin tek 15 herë kampionët e Shqipërisë, Partizani.

Napoli
Më 20 janar 2020, Rrahmani u transferua te Napoli për 14 milion €, duke firmosur një kontratë disa vjeçare. Po në të njëjtën ditë, ai u huazua te Verona për pjesën e mbetur të sezonit. Paga e tij do të mbulohej pjesërisht nga Napoli. Rrahmani u rikthye te Napoli për sezonin 2020–21, duke mos u aktivizuar asnjë ndeshje gjatë pjesës së parë të kampionatit. Debutimi i tij zyrtar me klubin erdhi më 3 janar 2021 në fitoren 4–1 në transfertë kundër Cagliarit, duke u aktivizuar si zëvëndësues në minutën e 87të. Ai shënoi golin e parë me klubin në barazimin 1–1 kundër ish klubit të tij Verona në javën e fundit të sezonit.

Në sezonin e rradhës, Rrahmani u bë titullar i padiskutueshëm nën drejtimin e trajnerit Luciano Spalletti, duke formuar një dyshe në mbrojtje me Kalidou Koulibaly. Ai shënoi golin e parë të sezonit në fitoren 4–0 kundër Udineses në Stadio Friuli më 20 shtator. Goli i dytë erdhi më 3 tetor një tjetër fitore në transfertë, këtë herë ndaj Fiorentinës. Rrahmani e mbylli sezonin e dytë me Napolin me 4 gola të shënuar në 41 ndeshje në të gjitha kompeticionet, duke u vlerësuar për performancat e tij.

Rrahmani e ruajti vendin e titullarit për sezonin 2022–23, duke qënë një nga lojtarët më të dalluar të ekipit. Më 4 maj 2023, pas barazimit 1–1 kundër Udineses në transfertë, Napoli u shpall kampion i Italisë për herë të tretë në histori; me këtë sukses, Rrahmani u bë lojtari i parë i përfaqësues kosovare që e fiton këtë trofe.

Karriera ndërkombëtare
Kombëtarja nën-21

Rrahmani u thirr për herë të parë me kombëtaren U–21 për një ndeshje miqësore kundër Maqedonisë nën-21 në shkurt 2013. Ai më pas erdhi si lojtari i ri në katër ndeshjet e fundit të Shqipërisë  për kualifikueset e Kampionatit Evropian nën-21 2015, sakëtisht nga gushti e deri në Nëntorin e vitit 2013.

Shqipëria

Rrahmani u thirr nga trajneri i kombëtares shqiptare Gianni De Biasi për ndeshjen miqësore kundër San Marinos më 8 qershor 2014. Ai bëri debutimin e tij në atë ndeshje duke luajtur tetë minutat e fundit të suksesit 3–0.

Kosova

Ai u thirr nga kombëtarja kosovare në ndeshjen e ndeshje sanksionuar FIFA më 21 Maj 2014 kundër Senegalit. Ai luajti gjatë gjithë ndeshjes, duke mos qënë në gjëndje të evitonte humbjen 3–1.

Statistikat e karrierës
Klubet

ClubSeasonLeagueCupEuropeIncluding continental competitions, such as UEFA Champions League and UEFA Europa LeagueOtherIncluding other competitions, such as Croatian Football Super CupTotalDivisionAppsGoalsAppsGoalsAppsGoalsAppsGoalsAppsGoalsPartizani2013–14Kategoria Superiore 25040—2902014–1534330—373Gjithsej59370—663Split2015–16Prva HNL34100—3412016–177000—70Gjithsej41100—411Dinamo Zagreb2016–17Prva HNL0000—002017–18231302000281Gjithsej231302000281Lokomotiva (huazim)2016–17Prva HNL28130—311Gjithsej28130—311Gjithsej karriera151613020001666

Kombëtarja
Amir Rrahmani | National Football-Teams
  ShqipëriaVitiNdshGola201410201511201600Gjithsej21

  KosovaVitiNdshGola201410201630201772201891Gjithsej203

 Referime 

Lidhje të jashtme
Profili tek Soccerway.com
Amir Rrahmani tek National-Football-Teams.com

Kategoria:Lindje 1994
Kategoria:Njerëz nga Prishtina
Kategoria:Njerëz që jetojnë
Kategoria:Futbollistë kosovarë
Kategoria:Futbollistë shqiptarë
Kategoria:Futbollistë në kombëtaren kosovare
Kategoria:Futbollistë në kombëtaren shqiptare
Kategoria:Futbollistë në KF Ramiz Sadiku
Kategoria:Futbollistë në KF Drenica
Kategoria:Futbollistë në KF Partizani
Kategoria:Futbollistë në GNK Dinamo Zagreb
Kategoria:Futbollistë në NK Lokomotiva
Kategoria:Futbollistë në Hellas Verona F.C.
Kategoria:Futbollistë në S.S.C. Napoli
Kategoria:Futbollistë në Kategoria Superiore
Kategoria:Futbollistë në Prva HNL
Kategoria:Futbollistë në Serie A